Δικαστής Ντρεντ

Ο Δικαστής Ντρεντ (πλήρες όνομα: Judge Joe Dredd) είναι φανταστικός χαρακτήρας, πρωταγωνιστής της ομώνυμης σειράς κόμικς η οποία πρωτοδημοσιεύθηκε στο 2ο τεύχος του Βρετανικού περιοδικού κόμικ 2000 ADAbout 2000AD Ανακτήθηκε στις 10/2/2020 το 1977 και από τότε σε πολλά άλλα περιοδικά σε όλο τον κόσμο, κάποια από αυτά με τίτλο το όνομα του Δικαστή Ντρεντ.

Ο Ντρέντ είναι ένας κρατικός λειτουργός σε μια βίαιη μελλοντική πόλη και ανήκει σε ένα σώμα ένστολων δικαστών-αστυνομικών οι οποίοι έχουν δικαιώματα αστυνόμευσης, ερμηνείας του νόμου και άμεσης εκτέλεσής του. Ο Ντρεντ και οι συνάδελφοί του μπορούν να συλλαμβάνουν, να εκδίδουν ποινές αλλά και να τις εκτελούν (όπως να αποφασίζουν για θανατική ποινή και να την εκτελούν) επί τόπου ακόμη και αμέσως μετά τη διάπραξη αδικήματος.

Το κόμικ και ο χαρακτήρας αυτός δημιουργήθηκαν από το συγγραφέα Τζον Βάγκνερ (John Wagner)"Judge Dredd at 40" Ανακτήθηκε στις 10/2/2020 και τον γραφίστα Κάρλος Εζκουέρα (Carlos Ezquerra), με συμμετοχή και του εκδότη Πατ Μιλς (Pat Mills) στα πρώτα στάδια. Μεταξύ άλλων καλλιτεχνών που εικονογράφησαν τη σειρά ήταν οι Μάικ Μακμάχον"Mike McMahon - Albion British Comics Database" Ανακτήθηκε στις 24/5/2019, Ντέιβ Γκίμπονς"2000AD prog 130 pg 5 - JUDGE DREDD - DAVE GIBBONS art" Ανακτήθηκε στις 22/5/2019, Μπράιαν Μπόλαντ"Judge Dredd: The Complete Brian Bolland " Ανακτήθηκε στις 22/5/2019, Ρον Σμιθ κ.α.

Ο Δικαστής Ντρεντ είναι όχι μόνο ιδιαίτερα γνωστός παγκοσμίως ως φανταστικός χαρακτήρας κόμικς, αλλά χρησιμοποιείται και ως παράδειγμα και στο γραπτό λόγο όπως σε άρθρα εφημερίδων και στον τόπο έκδοσης του κόμικ, τη Βρετανία'Judge Dredd' powers for police urged  (Ζητούνται δικαιώματα «Δικαστή Ντρεντ» για την αστυνομία), The Daily Telegraph (αγγλική εφημερίδα), 22 Σεπτεμβρίου 2005, αλλά και σε άλλες χώρες (και στην ΕλλάδαΕφημερίδα Ημερησία, Η αιτία της οργής, Κασσιανός Τζέλης, 10/12/2008, «Ποιος άραγε αποκάλεσε τους αστυνομικούς ως «Πραίτωρες», άρα «δικαστές? Ντρέντ»;» ανακτήθηκε στις 20 Δεκ. 2008Εφημερίδα το Βήμα  Η γοητεία της στολής, Γιάγκος Τσιμπίδης - Κιάρα Σουγκανίδου, Κυριακή 3 Οκτωβρίου 1999, ανακτήθηκε στις 20 Δεκ. 2008 «Το συνολικό λουκ «δικαστή Ντρεντ» συμπληρώνεται από τα απαραίτητα υπηρεσιακά άρβυλα.»), συνδεόμενο συνήθως με το ρόλο των αστυνομικών και της αστυνομίας.

Η ιδιαίτερα μεγάλη επιτυχία του κόμικ έχει δημιουργήσει και σειρά άλλων παράγωγων προϊόντων όπως παιχνίδια, ταινίες και βιβλία με το ίδιο θέμα με παγκόσμια κυκλοφορία. Στον κινηματογράφο μεταφέρθηκε δύο φορές, το 1995Judge Dredd (1995) Ανακτήθηκε στις 10/2/2020 και το 2012Dredd (2012) Ανακτήθηκε στις 10/2/2020, με τους ηθοποιούς Σιλβέστερ Σταλόνε και Καρλ Ούρμπαν, αντίστοιχα, να ερμηνεύουν το ρόλο του Ντρεντ.

 Βιβλιογραφία 
 The A-Z of Judge Dredd: The Complete Encyclopedia from Aaron Aardvark to Zachary Zziiz, von Mike Butcher, St. Martin's Press; ISBN 0-312-13733-8

 Εξωτερικοί σύνδεσμοι 
 Εξώφυλλο του Φινλανδικού περιοδικού Judge Dredd στην Φινλανδική Βικιπαίδεια

 Παραπομπές 

Κατηγορία:Βρετανικά κόμικς
Κατηγορία:Κόμικς που έγιναν βιντεοπαιχνίδια
Κατηγορία:Υπερήρωες